Am Jugendfeschtmorge, wenn Kanone knalle legge d'Meitli voller Erwartig ehri wisse Röckli a und d'Buebe schlöpfe ganz ufgregt i di wisse Hömli. Bluemechränzli wärde uf- und Blüemli  agsteckt. S'Fieber isch do, s'Fescht cha cho.  Am Jugendfeschtnomittag sueche und träffe sech denn d'Meitli und Buebe of de Schötzi. Zäme got me of d'Bahne, zäme schläckt me Zuckerwatte und plötzlich findet me sich eigentlich gar nömme es so doof. Scho komisch, vor em Jugendfescht het me enand doch noch chönne Gift geh. Esch s' ächt wegem Jugendfeschtfieber?